

**UAB „PROFILEKSAS“**

(Uždaroji akcinė bendrovė, Žemynos g. 7, Balsiai, LT-75102 Šilalės r.,

Duomenys apie įmonę kaupiami ir saugomi Juridinių asmenų registre,

Įmonės kodas: 277978810, PVM kodas: LT779788113)

**KONKURSO SĄLYGOS**

**0,13 MWP SAULĖS ELEKTRINĖS ĮSIGIJIMAS**

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 5](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 76](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 76](#_Toc297898752)

[**7.** **PASIŪLYMŲ ATMETIMO PRIEŽASTYS** 11](#_Toc297898753)

[**8.** **Derybos** 11](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 12](#_Toc297898755)

[**10.** **PIRKIMO SUTARTIES SĄLYGOS** 12](#_Toc297898756)

[**11.** **Baigiamosios nuostatos** 13](#_Toc297898757)

[**12.** **Priedai** 14](#_Toc297898758)

1. **BENDROSIOS NUOSTATOS**
	1. UAB „Profileksas“ (toliau vadinama – Pirkėjas) įgyvendindama projektą "***Atsinaujinančius energijos išteklius naudojančių energijos gamybos pajėgumų diegimas UAB ,,Profileksas” gamybos procesuose***"(Nr. 04.2.1-LVPA-K-836-01-0038), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti: ***0,13 MWp saulės jėgainės*** ***projektavimo, įsigijimo ir instaliavimo paslaugas, įrangą***.
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.
	4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), *data.*
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.

Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Eugenijus Savickas, +37068657451, e.savickas@profilex.lt

1. **PIRKIMO OBJEKTAS**
	1. Perkama 0,13 MWp saulės elektrinė (įskaitant projektavimo ir montavimo darbus „iki rakto“) kurios kiekis apimtis, reikalavimai, techninės ir kokybinės savybės nustatyti pateiktoje techninėje užduotyje (Konkurso sąlygų priedas Nr. 1).
	2. Šis pirkimas į dalis neskirstomas, todėl pasiūlymas turi būti pateiktas visam nurodytam prekiųkiekiui, įskaitant jų projektavimą bei montavimą.
	3. Perkama saulės elektrinės įranga turi būti pristatyta, sumontuota ir paleista į eksploataciją **per 12 mėn**. nuo prekiųpirkimo sutarties pasirašymo dienos.
	4. Saulės elektrinės įrengimo vieta – **Žemynos g. 7, Balsiai, LT-75102 Šilalės r.**

1. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

| **Eil. Nr.** |  **Kvalifikacijos reikalavimai** | **Kvalifikacijos reikalavimus įrodantys dokumentai** |
| --- | --- | --- |
| 3.1.1. | Dėl tiekėjo, kuris yra juridinis asmuo, kita organizacija ar jos padalinys, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis, dėl tiekėjo, kuris yra fizinis asmuo, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis ir šis asmuo neturi neišnykusį ar nepanaikintą teistumą ar dėl tiekėjo, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti tiekėjo apskaitos dokumentus, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis ir šis asmuo neturi neišnykusį ar nepanaikintą teistumą už šią nusikalstamą veiką:1) dalyvavimą nusikalstamame susivienijime, jo organizavimą ar vadovavimą jam; 2) kyšininkavimą, prekybą poveikiu, papirkimą;3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;4) nusikalstamą bankrotą;5) teroristinį ir su teroristine veikla susijusį nusikaltimą;6) nusikalstamu būdu gauto turto legalizavimą;7) prekybą žmonėmis, vaiko pirkimą arba pardavimą. | Išrašas iš teismo sprendimo arba valstybės įmonės Registrų centro Lietuvos Respublikos Vyriausybės nustatyta tvarka ne anksčiau kaip 60 dienų iki pasiūlymų pateikimo termino, patvirtinantis jungtinius kompetentingų institucijų tvarkomus duomenis, ar kitos kompetentingos institucijos išduotas dokumentas. Jeigu tiekėjas negali pateikti šioje dalyje nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:- priesaikos deklaracija;- oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos. |
| 3.1.2. | Tiekėjas (arba subrangovas) turi teisę verstis energetikos įrenginių eksploatavimo veikla (Eksploatacijos darbų sritys: elektros tinklo ir įrenginių iki 1000 V eksploatavimo darbai, elektros instaliacijos iki 1000 V eksploatavimo darbai). | Lietuvos Respublikos Valstybinės energetikos inspekcijos prie Energetikos ministerijos išduotas atestatas, leidžiantis verstis atitinkama veikla. |

**3.2.1.Ekonominės ir finansinės būklės, techninio ir profesinio pajėgumo reikalavimai**

| **Eil.** **Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| --- | --- | --- |
| 3.2.1. | Tiekėjo vidutinė metinė apyvarta iš fotoelektros įrangos pardavimo ir montavimo per pastaruosius 3 metus iki pasiūlymų pateikimo termino (arba nuo įregistravimo dienos, jei įmonė registruota ar veiklą vykdo trumpiau) ne mažiau kaip 155 000,00 Eur su PVM. | Paskutinių 3 metų (jeigu ūkio subjektas įregistruotas ar veiklą atitinkamoje srityje pradėjo vėliau, – nuo ūkio subjekto įregistravimo ar veiklos su pirkimu susijusioje srityje pradžios) tiekėjo įvykdytų fotoelektros įrangos pardavimo ir montavimo sutarčių sąrašas su užsakovų kontaktiniais duomenimis (įmonės pavadinimas, kontaktinio asmens vardas ir pavardė, tel. nr., el. paštas, pareigos) ir užsakovų patvirtinimais apie tinkamai įvykdytas sutartis. |
| 3.2.2. | Tiekėjas turi būti siūlomos pagrindinės techninės įrangos (modulių ir inverterių) gamintojas arba gamintojų atstovas, arba įgaliotas parduoti siūlomą įrangą. | Pateikiami siūlomos įrangos gamintojų ir jų atstovų dokumentai, įrodantys, kad Tiekėjas yra siūlomos techninės įrangos gamintojas arba Tiekėjui suteikta teisė parduoti siūlomą įrangą. |
| 3.2.3. | Tiekėjas per pastaruosius 3 metus iki pasiūlymų pateikimo termino arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) vykdė arba vykdo ne mažiau kaip vienos saulės elektrinės priežiūrą ir aptarnavimą, kurios bendra suminė galia yra ne mažesnė negu 90 kW. | 1. Tiekėjo įvykdytų ar vykdomų sutarčių sąrašas, nurodant:1.1. užsakovą;1.2. sutarties vertę/įvykdytos sutarties dalies vertę;1.3. sudarymo ir/arba įvykdymo datas mėnesių tikslumu; 1.4. kontaktinį asmenį. 2. Užsakovo (-ų) pažymos apie sėkmingai įvykdytas (vykdomas) sutartis. |
| 3.2.4. | Tiekėjas turi turėti kvalifikuotus specialistus, paskirtus atlikti numatytas paslaugas. Reikalavimai: 1. **Darbų vadovas**

 - rašytinė ir šnekamoji lietuvių kalba arba dalyvio sąskaita užtikrinamas kokybiškas vertimas į lietuvių kalbą;- turi turėti darbų vadovo atsakingo už sutarties vykdymą patirtį, vykdant bent vieną saulės fotoelektrinių įrengimo sutartį, pagal kurią būtų įrengta ne mažiau kaip 90 kW galingumo saulės jėgainės fotovoltinė elektrinė.- ne trumpesnė kaip 2 metų patirtis atliekant saulės fotoelektrinių įrengimo paslaugas. **b)** **Projektuotojas**: - rašytinė ir šnekamoji lietuvių kalba arba dalyvio sąskaita užtikrinamas kokybiškas vertimas į lietuvių kalbą; - turi būti įvykdęs bent vieną saulės fotoelektrinių projektavimo sutartį, pagal kurią būtų suprojektuota ne mažiau kaip 90 kW galingumo saulės jėgainės fotovoltinė elektrinė.- ne trumpesnė kaip 2 metų patirtis atliekant saulės fotoelektrinių projektavimo paslaugas.  | Pateikiamas specialisto gyvenimo aprašymas (CV), kuriame turi būti aiškiai išskirta reikalaujama informacija: įvykdytų projektų sąrašas su projektų atlikimo datomis, sumontuotų saulės fotovoltinių elektrinių galia, užsakovų kontaktiniais duomenimis (įmonės pavadinimas, kontaktinio asmens vardas ir pavardė, tel. nr., el. paštas, pareigos) ir užsakovų patvirtinimais apie tinkamai įvykdytas sutartis. |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę ir antspaudą (jei turi).

3.3. Jei bendrą pasiūlymą pateikia ūkio subjektų grupė, šių konkurso sąlygų 3.1.1 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai; šių konkurso sąlygų 3.1.2., 3.2.1 ir 3.2.4punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu (3.1.2. ir 3.2.4. pagal prisiimamus įsipareigojimus), šių konkurso sąlygų, 3.2.2 ir 3.2.3punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys pagal prisiimamus įsipareigojimus.

3.4. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.

3.5. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti , sudaryti sutartį).

3.6. Jeigu tenkinant kvalifikacijos reikalavimus remiamasi subtiekėjų kvalifikacija, tarp tiekėjo ir subtiekėjo turi būti sudaroma sutartis, kurioje numatoma solidari tiekėjo ir subtiekėjo atsakomybė pirkėjo atžvilgiu.

3.7. Kai pasiūlymą teikiantis tiekėjas sutarties vykdymo metu numato remtis kitų ūkio subjektų pajėgumais, su kuriais tiekėjas nėra sudaręs jungtinės veiklos sutarties, tiekėjas privalo pateikti įrodymus, patvirtinančius, kad tokie pajėgumai jam bus prieinami visą Pirkimo sutarties galiojimo laikotarpį. Tokie įrodymai yra pasirašytų preliminarių sutarčių, ketinimų protokolų ar kitų lygiaverčių dokumentų, kuriuose nurodoma kuo ir kokia dalimi bus remiamasi kitų ūkio subjektų pajėgumais, kiekvienos šalies įsipareigojimai vykdant numatomą su Pirkėju sudaryti Pirkimo sutartį, skaitmeninės kopijos.

1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių kalba.
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą dvejuose atskiruose užklijuotuose vokuose. Ant A voko ir B voko turi būti užrašytas **Pirkėjo pavadinimas, adresas, pirkimo pavadinimas, tiekėjo pavadinimas ir adresas. Ant voko taip pat turi būti užrašas „Neatplėšti iki pasiūlymų pateikimo termino pabaigos“**. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
	5. **Pasiūlymą sudaro tiekėjo raštu pateiktų dokumentų visuma**:

**Pasiūlymo A vokas**:

* + 1. užpildyta pasiūlymo A forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. tiekėjo techninis pasiūlymas;
		5. kita konkurso sąlygose prašoma informacija ir (ar) dokumentai.

**Pasiūlymo B vokas:**

* + 1. užpildyta pasiūlymo B forma, parengta pagal šių pirkimo konkurso sąlygų 2 priedą;
		2. kita konkurso sąlygose prašoma informacija ir (ar) dokumentai.
	1. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	2. Tiekėjas, pateikdamas pasiūlymą, turi siūlyti visą nurodytą pirkimo objekto apimtį.
	3. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	4. Pasiūlymas turi būti pateiktas iki 20\_\_ m. \_\_\_\_\_\_\_mėn. \_\_\_d. \_\_val*.*  (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu:**Žalgirio g. 96-102, Vilnius, LT-09300***.* Pasiūlymai priimami darbo dienomis nuo 9 val. 00 min. iki 17 val. 00 min., penktadieniais nuo 9 val. 00 min. iki 16 val. 00 min. (Lietuvos Respublikos laiku).Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	5. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku.
	6. Pasiūlymuose nurodoma prekių ir paslaugų kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių ir paslaugų kiekį, kainos sudėtines dalis, į techninės specifikacijos reikalavimus, į reikalavimus keliamus pirkimo-pardavimo sutarčiai (10 punktas) ir į kitas konkurso sąlygas. Į kainą turi būti įskaityti visi mokesčiai ir visos tiekėjo išlaidos: pridėtinės vertės mokestis (*jei taikoma*), prekių pristatymo išlaidos, įrangos sumontavimo, testavimo išlaidos, technologijų, know-how, patentų ir licencijų perdavimo išlaidos. Pasiūlymai vertinami eurais su PVM. Pasiūlymo vertė, jeigu reikia, apvalinama dviejų ženklų po kablelio tikslumu.
	7. Pasiūlymas turi galioti ne trumpiau nei 120 dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	8. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	9. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	10. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	11. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 1 darbo dienai iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Pirkėjas nerengs susitikimų su tiekėjais dėl pirkimo dokumentų paaiškinimų.
	4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu. Tiesioginį ryšį su tiekėjais įgalioti palaikyti:

Eugenijus Savickas e.savickas@profilex.lt +37068657451

*nurodyti darbuotojų arba Komisijos narių vardus, pavardes bei kontaktinius duomenis: adresą, telefono, elektroninio pašto adresą*.

1. **PASIŪLYMŲ NAGRINĖJIMAS IR VERTINIMAS**
	1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	2. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos;
	3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	4. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
	5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	7. Pasiūlymuose nurodytos kainos bus vertinamos eurais.
	8. Pasiūlymų vertinimo kriterijai:

|  |  |
| --- | --- |
| Vertinimo kriterijai | Lyginamasis svoris ekonominio naudingumo įvertinimas |
| **1** | **Kaina (K)** | **X=60** |
| **2.** | **Sugedusios įrangos pakeitimo laikas (d.d) (P2)** | **Y2=10** |
| **3.** | **Fotoelektrinių modulių efektyvumo parametrai (P3)** | **Y3=15** |
| **4.** | **Už sutarties vykdymą atsakingų darbuotojų patirtis (P4)** | **Y4=10** |
| **5.** | **Darbuotojams mokamas atlyginimas (P5)** | **Y5=5** |

6.11. Ekonominis naudingumas (C) apskaičiuojamas sudedant tiekėjo pasiūlymo kainos (K) ir kitų kriterijų (P) balus:

C=K+P

6.12. Pasiūlymo kainos (K) balai apskaičiuojami mažiausios pasiūlytos kainos (Kmin) ir vertinamo pasiūlymo kainos (Kp) santykį padauginant iš kainos lyginamojo svorio (X):

K=(Kmin/Kp)\*Х

6.13. Kriterijų (P) balai apskaičiuojami sudedant atskirų kriterijų (Pn) balus:

P=ΣPn

6.14. Kriterijaus (Pn) balai apskaičiuojami šio kriterijaus parametrų įvertinimą padauginant iš vertinamo kriterijaus lyginamojo svorio (Yi). Tiekėjai kriterijaus Pn reikšmę savo pasiūlyme nurodo sveikų skaičių tikslumu. Vertinant pasiūlymus kriterijaus Pn balai apskaičiuojami šimtųjų skaičiaus dalių tikslumu.

6.15. Antro kriterijaus „Sugedusios įrangos pakeitimo laikas (P2)“ balas apskaičiuojamas kriterijaus reikšmę (P2) palyginant su geriausia to paties kriterijaus reikšme (Pmin) padauginant iš vertinamo kriterijaus lyginamojo svorio (Y2):

P2=Pmin/P2\*Y2

6.16. Trečio kriterijaus „Fotoelektrinių modulių efektyvumo parametrai (P3) balas apskaičiuojamas parametrų sumos reikšmės (P3n) ir maksimalaus galimo surinkti balo (Pmax) santykį padauginant iš vertinamo kriterijaus lyginamojo svorio (Y3):

P3 = P3’/P3max\*Y3, kai P3max = 15

6.17. Trečio kriterijaus „Fotoelektrinių modulių efektyvumo parametrai (P3)“ parametrų sumos reikšmė (P3’) apskaičiuojama sudedant atskirų parametrų (P3n) balus:

P3’=ΣP3.n

|  |  |  |
| --- | --- | --- |
| **P**3.n | **Kriterijaus parametrai** | **Balai** |
| 1 | Efektyvymas po 10 metų | $<$91 % | P1=2 |
| $\geq $91 % | P1=5 |
| 2 | Efektyvumas po 30 metų | $\geq $80 % | P2=2 |
|  $\geq $87,5 % | P2=5 |
| 3 | Techninė garantija | $\geq $10 metų | P3=5 |

6.18. Ketvirtu kriterijumi - už sutarties vykdymą atsakingų darbuotojų patirtis (P4), vertinama tiekėjo siūlomo rangovo atstovo t.y. projektuotojo (P4p) ir darbų vadovo (P4dv) patirtis per pastaruosius 5 metus iki pasiūlymo pateikimo termino vykdant saulės fotovoltinių elektrinių projektavimo/įrengimo sutartis:

P4 = (P4p + P4dv)/400

6.19. P4p ir P4dv reikšme yra laikomas siūlomo projektuotojo (P4p) ir siūlomo darbų vadovo (P4dv) per darbo patirtį suprojektuotų/įrengtų ne mažesnės kaip 130 kW galios elektrinių galingumas išreikštas kW. Maksimali kiekvieno parametro P4p ir P4dv reikšmė yra 200, t. y. jeigu P4p ir/arba P4dv patirtis yra didesnė arba lygi 200 kW, skaičiuojant atitinkamą P4p ir/arba P4dv reikšmę bus naudojama reikšmė 200.

*Vertinimo pavyzdys: tiekėjo siūlomas projektuotojas per pastaruosius 5 metus yra įvykdęs sutartį, pagal kurią sėkmingai suprojektavo saulės fotoelektrinę, kurios galingumas 250 kW, o tiekėjo siūlomas darbų vadovas atliko darbų vadovo funkcijas vykdant sutartį, pagal kurią sėkmingai įrengė, 145 kW saulės fotoelektrinę. Tokiu atveju pagal atskirus parametrus būtų skiriami tokie balai P4p= 200, P4dv = 145, o į formulę įstaomi tokie skaičiai: (200+145) /400 =0,86*

***PASTABA:*** *šie darbuotojai t.y. tiekėjo pateiktas projektuotojas ir darbų vadovas turės dirbti vykdant sutartyje numatytus darbus, o norint juos pakeisti, turės būti užtikrinta, kad kiti darbuotojai turėtų ne mažesnę patirtį nei bus numatyta pirkimo pasiūlyme.*

6.20. Siūlomo projektuotojo (P4p) ir darbų vadovo (P4dv) patirčiai pagrįsti tiekėjas privalo pateikti dokumentus įrodančius atitinkamą patirtį: specialistų patirtį patvirtinančių įvykdytų projektų sąrašas, trumpas projektų aprašymas, nurodant kiekvieno specialisto atskirai suprojektuotų ar/ir įrengtų saulės fotoelektrinių galingumus kW, kartu su užsakovų kontaktiniais duomenimis ir atsiliepimais apie tinkamai įvykdytas sutartis.

6.21. Penktu kriterijumi – vertinamas tiesiogiai pirkimo sutartį vykdysiantiems darbuotojams mokamas atlyginimas:

6.22. vertinama, kokia suma eurais, iš tiesiogiai pirkimo sutartį vykdysiančių darbuotojų mokamas mažiausias atlyginimas per mėnesį (įskaitant ūkio subjekto, kurio pajėgumais remiamasi, darbuotojus) viršija tiekėjo ir ūkio subjekto, kurio pajėgumais remiamasi, kilmės šalyje nustatytą minimalų darbo užmokestį per mėnesį. Mažiausias siūlomas mokėti atlyginimas per mėnesį (įskaitant ūkio subjekto, kurio pajėgumais remiamasi, darbuotojus) ir minimalus kilmės šalyje taikomas atlyginimas per mėnesį nurodomas eurais (kartu su visais privalomais mokėti mokesčiais) pasiūlymo formojePirkėjas skirtumą eurais tarp mažiausio planuojamo mokėti atlyginimo ir minimalaus kilmės šalyje taikomo atlyginimo laikys Dp reikšme.

6.23. nustatant, kuris iš tiesiogiai pirkimo sutartį vykdysiančių darbuotojų (įskaitant ūkio subjekto, kurio pajėgumais remiamasi, darbuotojus) mokamas atlyginimas yra mažiausias, turi būti naudojamas tik kiekvieno tiesiogiai sutartį vykdysiančio darbuotojo atlyginimas, todėl, pvz., įmonės sekretoriaus, administratoriaus, žmogiškųjų išteklių ir pan. specialistų atlyginimas neturi būti vertinamas;

6.24. jeigu tiekėjo arba ūkio subjekto, kurio pajėgumais remiamasi šalyje nėra nustatytas minimalus darbo užmokestis, lygiaverčiais bus laikomi duomenys apie toje šalyje nustatytą lygiavertį darbuotojų atlyginimo dydį reguliuojantį rodiklį (pavyzdžiui, kolektyvinėje sutartyje nustatytą tam tikros kvalifikacijos ar profesijos darbuotojų atlyginimą);

6.25. Sutarties vykdymo metu tiesiogiai pirkimo sutartį vykdysiantiems darbuotojams galės būti mokamas ir didesnis nei tiekėjo pasiūlyme nurodytas iš tiesiogiai pirkimo sutartį vykdysiančių darbuotojų mažiausias atlyginimas, tačiau jokiais atvejais negalės būti mokamas mažesnis;

6.26. Tiekėjas įsipareigoja, kad pirkimo sutartyje numatytomis sąlygomis keičiant specialistus, iš tiesiogiai pirkimo sutartį vykdysiančių darbuotojų mokamas mažiausias atlyginimas (įskaitant ūkio subjekto, kurio pajėgumais remiamasi, darbuotojus) viršys tiekėjo ir ūkio subjekto, kurio pajėgumais remiamasi, kilmės šalyje nustatytą minimalų darbo užmokestį, tiekėjo pasiūlyme nurodyta suma;

6.27. Kriterijaus (P5) ekonominis naudingumas apskaičiuojamas kriterijaus reikšmę išreikštą eurais (Dp) palyginant su geriausia to paties kriterijaus reikšme (Dmax) ir padauginant iš vertinamo kriterijaus lyginamojo svorio (Y5):

P5= (Dp / Dmax) × Y5

6.28. Jeigu tiekėjas pasiūlyme nurodys mokamo atlyginimo reikšmę lygią 0 arba mažesnę nei kilmės šalyje mokamas minimalus atlyginimas arba tiekėjas neužpildys šios pasiūlymo dalies, tiekėjui už šį kriterijų bus skiriama 0 balų.

6.29. Tuo atveju, jei pasiūlymo vertinimo metu tiekėjo pasiūlymas gaus papildomų balų už darbuotojams mokamą atlyginimą (kriterijus P5), konkurso laimėjimo atveju tiekėjas įsipareigos visą sutarties vykdymo laikotarpį užtikrinti, kad iš tiesiogiai pirkimo sutartį vykdysiančių darbuotojų mokamas mažiausias atlyginimas (įskaitant ūkio subjekto, kurio pajėgumais remiamasi, darbuotojus) viršys tiekėjo ir ūkio subjekto, kurio pajėgumais remiamasi, kilmės šalyje nustatytą minimalų darbo užmokestį, tiekėjo pasiūlyme nurodyta suma. Tiekėjas, sutarties vykdymo laikotarpiu, kas du mėnesius privalės Pirkėjui pateikti duomenis / įrodymus apie mokamą atlyginimą. Įsipareigojimo dėl tiesiogiai pirkimo sutartį vykdysiančių darbuotojų atlyginimo dydžio nesilaikymas yra esminis pirkimo sutarties pažeidimas.

1. **PASIŪLYMŲ GALIOJIMO UŽTIKRINIMAS**
	1. Tiekėjo pateikiamo pasiūlymo galiojimas turi būti užtikrintas banko garantija ar pavedimu į Pirkėjo sąskaitą Nr. . Užtikrinimo vertė: 4700,00 Eur (keturi tūkstančiai septyni šimtai eurų). Pasiūlymo užtikrinimas turi galioti visą pasiūlymo galiojimo laikotarpį.
	2. Prieš pateikdamas pasiūlymo galiojimo užtikrinimą tiekėjas gali prašyti Pirkėjo patvirtinti, kad ji sutinka priimti jo siūlomą pasiūlymo galiojimo užtikrinimą. Tokiu atveju Pirkėjas privalo atsakyti tiekėjui ne vėliau kaip per 3 darbo dienas nuo prašymo gavimo dienos. Šis patvirtinimas neatima teisės iš Pirkėjo atmesti pasiūlymo galiojimo užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų Pirkėjui arba kitiems ūkio subjektams, ar netinkamai juos vykdė.
	3. Pasiūlymo galiojimo užtikrinimas turi galioti ne trumpiau nei pasiūlymas.
	4. Pirkėjas pasinaudoja pasiūlymo galiojimo užtikrinimu, kai:
		1. Tiekėjas atsiima pasiūlymą jo galiojimo laikotarpiu;
		2. Tiekėjas, kuris yra paskelbtas Pirkimo nugalėtoju, nepasirašo ar atsisako pasirašyti Pirkimo sutartį Pirkimo dokumentuose nustatytomis sąlygomis (jei iki Pirkėjo nurodyto laiko nepasirašo Pirkimo sutarties, laikoma, kad dalyvis atsisakė sudaryti Pirkimo sutartį);
		3. Tiekėjas per nustatytą terminą nepateikia sutarties įvykdymo užtikrinimo.
	5. Pirkėjas, tiekėjui pareikalavus, įsipareigoja nedelsdamas ir ne vėliau kaip per 7 kalendorines dienas grąžinti pasiūlymo galiojimą užtikrinantį dokumentą (jeigu originalas buvo teikiamas voke) ar pervestą užtikrinimo sumą, kai:
	6. pasibaigia pasiūlymų užtikrinimo galiojimo laikas;
	7. įsigalioja Pirkimo sutartis;
	8. Pirkimo procedūros pasibaigia kitais teisės aktuose numatytais pagrindais.
2. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, jei jie buvo taikomi;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina;
		9. tiekėjas A voke atskleidė pasiūlymo kainą;
		10. tiekėjas pagal ekonominio naudingumo vertinimo kriterijaus P reikšmę surinko 20 ar mažiau balų.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
3. **Derybos**
	1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
4. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo balų mažėjimo tvarka. Jeigu kelių pasiūlymų suteikti ekonominio naudingumo balai yra vienodi, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Ekonomiškai naudingiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo (jei taikoma), arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
5. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu;
	2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
	3. Pirkimo sutarties įvykdymas turi būti užtikrintas Lietuvos Respublikoje ar užsienyje registruoto banko garantija arba pervedant užtikrinimo sumą į Pirkėjo sąskaitą Nr. . Sutarties įvykdymo užtikrinimo vertė – 5 proc. nuo tiekėjo (galutiniame) pasiūlyme nurodytos pirkimo sutarties kainos be PVM. Sutarties įvykdymo užtikrinimas turi būti besąlyginis ir neatšaukiamas. Sutarties įvykdymo užtikrinimą tiekėjas privalo pateikti per 5 (penkias) dienas nuo pirkimo sutarties pasirašymo dienos. Pirkimo sutartis įsigalioja tiekėjui pateikus reikalaujamą sutarties įvykdymo užtikrinimą.
	4. **Esminės Tiekėjo teisės ir pareigos sutarčiai:**
		1. Tiekėjas įsipareigoja atlikti techninėje specifikacijoje apibrėžiamas užduotis (tiek tarpines, tiek galutines) pagal joje nustatytus terminus ir vadovaujantis LR įstatymais ir kitais teisės aktais.
		2. Tiekėjas turi teisę pasisamdyti subrangos pagrindais įrangos dalių subtiekėjus.
		3. Tiekėjo užmokestį pagal sutartis sudaro tiktai pajamos arba išmokos, kurias jis gali gauti pagal sutartis. Nei jis, nei jo personalas negali priimti jokių komisinių, nuolaidų, priemokų, netiesioginių išmokėjimų ar kitų kompensacijų, susijusių su jo įsipareigojimais pagal sutartis.
		4. Savo sąskaita Tiekėjas turi apsaugoti ir apginti Pirkėją nuo visų veiksmų, pretenzijų, praradimų ar nuostolių, kylančių iš bet kokio Tiekėjo veiksmo ar aplaidumo teikiant paslaugas, įskaitant ir bet kokį bet kokių teisinių nuostatų arba trečios šalies teisių pažeidimą, patentų, prekių ženklų, autorių teisių ir bet kokių kitų teisių į intelektinės nuosavybės objektus pažeidimą.
		5. Pasekminė žala, pelno praradimas ir kiti netiesioginiai nuostoliai ar žala yra aiškiai ir nedviprasmiškai laikomi nesantys Tiekėjo atsakomybė. Tiekėjo atsakomybė bus apribota suma, lygia sutarties kainai, tačiau tokia vertės riba nebus taikoma kompensuojant už veiksmus, pretenzijas ar nuostolius, atsirandančius dėl sąmoningo Tiekėjo aplaidumo.
		6. Tiekėjo vadovaujančiųjų darbuotojų ir specialistų, atsakingų už pirkimo sutarčių vykdymą, minimalus skaičius turi būti ne mažesnis kaip 2 darbuotojai.
		7. Tiekėjas privalo laikytis ekonominio naudingumo vertinimui pateiktų parametrų ir juos pagrindžiančių dokumentų. Už kiekvieną šios pareigos pažeidimo atvejį Tiekėjas mokės 1000,00 Eur baudą, o nustačius 3 pažeidimus, tai bus laikoma esminiu sutarties pažeidimu.
		8. Tiekėjas gali keisti specialistus tik toliau nurodyta tvarka:
			1. pasiūlyme nurodytas specialistas Tiekėjo iniciatyva gali būti keičiamas kitu specialistu tik specialistui išėjus iš darbo, susirgus, susižalojus, patyrus traumą ar dėl kitų priežasčių negalint eiti savo pareigų;
			2. Pirkėjo iniciatyva specialistas gali būti keičiamas dėl netinkamo specialisto pareigų vykdymo;
			3. Tiekėjas prašydamas pakeisti specialistą, turi pateikti Pirkėjui:
				1. pagrįstą prašymą, pridedant jį pagrindžiančius dokumentus;
				2. naujo specialisto dokumentus, įrodančius, kad jo kvalifikacija atitinka arba viršija pirkimo dokumentuose nustatytus minimalius kvalifikacijos reikalavimus, keliamus konkrečiam specialistui; jeigu keičiamas specialistas, kurio kvalifikacija buvo vertinama pagal ekonominio naudingumo vertinimo kriterijų P4, tai Tiekėjas gali siūlyti tik ne žemesnės kvalifikacijos specialistą; jeigu keičiamas specialistas, kuriam mokamas atlyginimas buvo vertinamas pagal ekonominio naudingumo vertinimo kriterijų P5, tai Tiekėjas gali siūlyti tik specialistą, kuriam mokės ne mažiau nei mokėjo keičiamam specialistui.
			4. Specialisto keitimas galimas tik gavus raštišką Pirkėjo sutikimą.
	5. **Esminės Pirkėjo teisės ir pareigos sutartims**:
		1. Pirkėjas bei kitos įgaliotos Lietuvos Respublikos institucijos įprastinėmis darbo valandomis gali atlikti bet kokį patikrinimą, kai toks pasirodo esąs reikalingas įrodymų surinkimui tuo atveju, kai yra įtariamas neįprastų komercinių išlaidų gavimas, susijęs su šios sutarties vykdymu, arba kilus įtarimams, kad Tiekėjas yra nepajėgus laiku įvykdyti sutartinius įsipareigojimus. Pirkėjas iš anksto praneš Tiekėjui apie bet kokį tokį patikrinimą.
		2. Pirkėjas turi kiek galima glaudžiau bendradarbiauti su Tiekėju tam, kad teiktų informaciją, kurios pastarasis gali pagrįstai reikalauti tam, kad būtų galima vykdyti sutartis.
		3. Pirkėjas įsipareigoja teikti savalaikes pastabas, susijusias su Tiekėjo atliekamais darbais, Techninėje užduotyje apibrėžtais reikalavimais.
	6. **Kaina arba kainodaros taisyklės**.
		1. Į sutarčių kainą yra įskaičiuoti visi mokesčiai ir bet kokios tiekėjo išlaidos, patirtos/patirtinos vykdant sutartis, ir vėliau kaina negali būti didinama visą sutarčių vykdymo laikotarpį. Kainų perskaičiavimas pasikeitus PVM nenumatomas.
		2. 100% visos sutarties kainos apmokėjimas bus atliktas per 30 d. po saulės jėgainės sumontavimo (visų, sutartyje nurodytų įsipareigojimų įvykdymo).
	7. Prievolių įvykdymo terminai. Įranga turi būti suprojektuota, pristatyta į Pirkėjo nurodytą vietą, sumontuota, įvesta į eksploataciją, atliktas galutinis įrangos pridavimo testas bei darbuotojų apmokymas darbui su ja ir paslaugų rezultatas perduotas per **12 mėnesių nuo sutarčių įsigaliojimo**.
	8. Žalos atlyginimas. Jei Tiekėjas nevykdo savo sutartinių įsipareigojimų sutartyse nurodytomis sąlygomis, Tiekėjas mokės Pirkėjui netesybas, kurių bendra suma neviršys 20 % sutarties kainos, toliau nurodyta tvarka:
		1. Jeigu Tiekėjas laiku neperduoda įrangos ir tinkamo darbų rezultato, Pirkėjas turi teisę reikalauti mokėti tiekėjui 100 Eur (šimto eurų) baudą už kiekvieną vėlavimo dieną.
	9. Tuomet, kai bendra Tiekėjo netesybų suma dėl netinkamo įsipareigojimų vykdymo viršija 20 % sutarties kainos, arba Tiekėjas iš esmės pažeidžia kitas sutarties sąlygas, Pirkėjas, raštu prieš 14 dienų pranešęs Tiekėjui, turi teisę vienašališkai nutraukti sutartį. Sutarties nutraukimas šiais atvejais nepanaikina Tiekėjo pareigos sumokėti netesybas, kurių dydis neviršija 20 % sutarties kainos.
	10. Ginčai dėl sutarčių sprendžiami derybų būdu. Šalims nepavykus susitarti ginčai sprendžiami atsižvelgiant į Lietuvos Respublikos įstatymuose nustatytas rūšinio teismingumo taisykles.
	11. Pirkimo sutartys bus pasirašomos, tik tuo atveju, jei bus gautas Lietuvos verslo paramos (LVPA) pritarimas sutarčių projektams.
6. **Baigiamosios nuostatos**
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
	3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
7. **Priedai**
8. Šių konkurso sąlygų priedai:
	1. Techninė specifikacija;
	2. Pasiūlymo forma;
	3. Žemės sklypo ir pastatų planas;

1 konkurso sąlygų priedas

**TECHNINĖ UŽDUOTIS**

1. **Bendrieji reikalavimai**

Tiekėjas parengia elektrinės projektą, kaip yra numatoma pagal LR Įstatymus. Pagal užduotyje išvardintus esminius projekto sprendinius projektuotojas parengia vieną, skirtingas projekto sudedamąsias dalis jungiantį, projektą:

Tiekėjas, pagal užsakovo įgaliojimą, užsako ir gauna reikalingas prisijungimo bei specialiąsias sąlygas parengti projektui (prisijungimo bei specialiąsias sąlygas ir leidimus), o atlikus projektavimo darbus gauna montavimą leidžiantį dokumentą, jei toks yra būtinas.

1. Reikalavimai fotovoltinei saulės elektrinei

Projektuojamos saulės elektrinės galingumas - 130 kWp (tolerancija ±5 kW bendram galingumui). Saulės elektrinė projektuojama objekto sklype šalia gamybinių pastatų. Įrengti 0,4 kV magistralinius laidus nuo keitiklių iki elektros pastotės.

1. **Tiekėjas privalo pagal pateiktą projektą įrengti 130 kWp fotovoltinę elektrinę (toliau tekste - FV elektrinė):**
* įvykdyti FV elektrinės fotovoltinių modulių apjungimą į eiles (situacijos planą, vienlinijinę schemą). Siekiant išvengti generuojamos energijos fazių asimetrijos, kiekvienai fazei prijungiame pagal simetrišką schemą vienodą skaičių vieno tipo fotovoltinių modulių;
* įrengti FV elektrinės trifazius DC/AC keitiklius darbui vartotojo tinkle, keitiklius numatyti montuoti prie FV elektrinės pagal gamintojo nurodymą, keitiklio galia - nuo 15 iki 25 kW. Projektuojama fotovoltinių modulių elektrinė skirta pastoviam darbui vartotojo vidiniame tinkle, todėl dingus arba sumažėjus/padidėjus įtampai, dažniui tinkle arba esant perkrovimui, trumpajam jungimui tinkle, keitiklis išsijungia ir įsijungia sinchronizuotam darbui tik atsiradus normaliai tinklo įtampai ir dažniui pagal LST EN 50160:2010;
* įrengti skirstomąjį jėgos skydą pastotėje;
* jei pagal teisės aktus reikalinga, įrengti FV elektrinės apsaugos nuo žaibo įrenginius, panaudojant laidininkus, įžeminimo strypus ir t.t.;

Projektuojamą FV elektrinę sudaro aliuminio arba plieno tvirtinimo profiliai. Fotovoltinių modulių tvirtinimui parenkamas optimalus pagal planuojamą pagaminti energijos kiekį kampas. Skaičiuojama fotovoltinės elektrinės vardinė įtampa 0,4 kV, dažnis 50 Hz, leistinoji instaliuota galia 130 kWp.

Fotovoltinės elektrinės komponentai - tokie kaip keitikliai, fotovoltiniai moduliai, fotovoltinių modulių jungiamieji laidai - turi atitikti harmonizuotųjų standartų keliamus reikalavimus tokio tipo įrenginiams.

Fotovoltinės elektrinės įrengimui naudojamos papildomos medžiagos ir darbai turi atitikti tokioms sistemoms ir darbams keliamus reikalavimus. Sugedusios įrangos pakeitimo laikas negali būti ilgesnis kaip septyniasdešimt dvi valandos. Sistema turi būti automatizuota, kad galėtų veikti be nuolatinio prižiūrinčio personalo. Kartu su sumontuota fotovoltine elektrine tiekėjas užsakovui pateikia fotovoltinės elektrinės stebėsenos (monitoringo) sistemą, supažindina su jos veikimo principais..

* 1. **Keitiklis (inverteris)**

Trifazis keitiklis yra skirtas generuojamos elektros energijos pastovios srovės konvertavimui į kintamą srovę. Jis privalo turėti integruotas išėjimo galios optimizavimo ir sinchronizavimo funkcijas DC ir AC grandinių integruotą apsaugą nuo virš įtampių bei trumpojo jungimo ir skirstomojo tinklo apsaugas su nustatymais. Trifazis keitiklis turi atitikti energijos kokybės standartų reikalavimus.

|  |  |
| --- | --- |
| **Keitiklio parametrai** | **Reikalavimai** |
| Veikimo temperatūra  | -25° C iki +60°C  |
| Veikimo sąlygos  | Lauke |
| Aušinimo elementai | Privaloma  |
| Nominali AC įtampa V | 400 V |
| Nominalus dažnis Hz | 50 Hz |
| Apsaugos klasė  | ≥ IP 65 |
| Maksimalus efektyvumas | ≥ 98% |
| Prie keitiklio jungiamu modulių grupių skaičius | ≥ 2 |
| Saugaus nuolatinės srovės atjungimo funkcija | Privaloma |
| Apsaugos klasė IEC 62109-1/apsaugos nuo viršįtampių kategorija IEC 62109-1 | Privalona |
| Jungimo į tinklą atitikties standartai  | LST EN 5060(arba atitikmuo) |
| Kiti atitikties sertifikatai  | LST EN 50438LST EN 61000LST EN 62109RoHS Standartai(arba atitikmenys) |
| Bevielio arba tinklo interneto pajungimo galimybė | Privaloma |
| Garantija | Ne mažiau kaip 10 metų |
| Stebėsenos sistema internetu  | Privaloma  |
| Saugumo parametras: išjungus keitiklį saulės elektrinės grandinėje įtampa turi neviršyti 52V  | Privaloma |

* 1. **FV elektrinės saulės moduliai**

|  |  |
| --- | --- |
| **Saulės moduliai** | **Reikalavimai** |
| Puslaidininkio (fotovoltinės celes) tipas | kristalinio silicio |
| Fotovoltinio modulio tipas | Stiklas - stiklas (puslaidininkiai laminuojami naudojant stiklą priekinėje ir galinėje modulio dalyse );Stiklas-plastikas; |
| Laminavimo plėvelės tipas | PVB (Poly Vinyl Butyral) |
| Kraštų izoliacija terminiu padengimu (thermo-sealing) visu perimetru  | Būtina |
| Galios tolerancija  | 0/+5 W |
| Veikimo temperatūra  | -40° C iki +85°C  |
| Kabelio tipas  | dvigubai izoliuotas  |
| Jungties tipas  | MC4 |
| Jungimo dėžutės SAUGUMO ir atitikties sertifikatai | LST EN 62109-1:2010 (II klasė, IP67)(arba atitikmuo) |
| Modulio įtampa atjungus keitiklį | ≤ 1 V  |
| Sniego apkrova | ≥ 2400 Pa |
| Vėjo apkrova | ≥2400 Pa |
| Atitikties sertifikatai | LST EN 61215:2016, LST EN 61730:2016(arba atitikmuo) |
| Produkto efektyvumo garantinis laikotarpis | Ne mažiau 80 % po 30 metų nominalios galios |
| Produkto garantinis laikotarpis  | ≥ 10 metų |

* 1. **Saulės elektrinės tvirtinimo sistema**

|  |  |
| --- | --- |
| **Tvirtinimo sistema** | **Reikalavimai** |
| Medžiaga  | Karkasas - aliuminis ir/arba konstrukcinis plienas dengtas antikorozine danga, ir/arba nerūdijantis plienas. Jungiamieji varžtai - nerūdijantis plienas. |
| Modulių montavimo kampas ir kryptis | Optimalus pasvirimas pietų ar kita kryptimi |
| Statika | Individualus skaičiavimas, atsižvelgiant į konstrukcijas, galimas sniego ir vėjo apkrovas skirtingose jėgainės zonose |
| Garantija  | ≥10 metų  |
| Tvirtinimo sistemos įžeminimas | Privaloma  |

**Saulės elektrinės monitoringo elementai**

|  |  |
| --- | --- |
| **Monitoringo programa** | **Reikalavimai** |
| Elektros skaitikliai  | 1 - skaitiklis atskiroje apskaitos spintoje |
| Fotovoltinės sistemos monitoringo programinė įranga | Sistemos, inverterių ir modulių lygmenyje. FV elektrinės energijos ir galios duomenų stebėsena metiniu, mėnesio laikotarpiu ir dienos realiu laiku;  |

1. **Saulės fotoelektrinės įrengimas**

Tiekėjas pagal parengtą projektą atlieka visus darbus įrengdamas fotovoltinę elektrinę. Tiekėjas paslaugas vykdo nenusižengdamas LR galiojantiems teisės aktų reikalavimams.

Tiekėjas kartu su techniniu pasiūlymu privalo pateikti siūlomos įrangos gamintojo išduotus techninius dokumentus, kurie pagrindžia nurodytą siūlomo ekonominio naudingumo vertinimo kriterijaus fotoelektrinių modulių efektyvumas (P3) reikšmę.

Visi gaminiai, medžiagos ir įrengimai, tiekiami šiam objektui, turi būti nauji, kokybiški, su jų kilmę ir kokybę patvirtinančiais techniniais dokumentais, sertifikuoti pagal galiojančių teisinių dokumentų reikalavimus. Medžiagos ir gaminiai turi atitikti jiems keliamus techninius reikalavimus ir būti saugūs naudoti. Į projekto įgyvendinimo vietą pristatomi gaminiai ir medžiagos turi turėti galiojančius atitikties sertifikatus. Įrenginiai turi būti sumontuoti laikantis gamintojo instrukcijų.

Instaliavimo bei kitų paslaugų paskirtis - išbandyti, pristatyti į vietą, sumontuoti, pademonstruoti, perduoti ir išlaikyti nurodytas sistemas užbaigtoje ir visiškai eksploatuojamoje būklėje. Visos paslaugos, kurios gali būti pagrįstai laikomos būtinomis instaliavimo paslaugų užbaigimui ir tinkamam sistemų eksploatavimui, turi būti privalomai atliekamos nepriklausomai nuo to, ar jos yra parodytos brėžiniuose arba apibūdintos aiškinamajame rašte, ar techninėse specifikacijose, ar ne. Tiekėjas turi garantuoti, kad visa sistemų įranga ir medžiagos būtų tinkamos bei pakankamai galingos, kad būtų įvykdyti joms keliami veikimo reikalavimai. Tiekėjas turi atlikti apmokymus projekto įgyvendinimo vietoje montavimo ir derinimo metu.

Saugaus darbo užtikrinimui, atliekant montavimo ir derinimo darbus, reikia griežtai vadovautis LR galiojančiais tesiės aktais bei taisyklėmis.

Pakraunant, iškraunant, perkeliant bei pastatant įrenginius į darbo vietą būtina juos saugoti nuo pažeidimų, atidžiai tvirtinti ir kelti tik laikantis gamintojo nurodymų.

**Prekių [įrangos] tiekėjo pateikta įranga turi atitikti visus techninės užduoties punktuose nurodytus reikalavimus. Tiekėjo, kurio nurodyta įranga netenkina bent vieno iš išvardintų reikalavimų, pasiūlymas atmetamas.**

**Jei techninėje specifikacijoje nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, kai neįmanoma tiksliai ir suprantamai apibūdinti pirkimo objekto, tuo atveju, laikytina kad priimtini ir savo savybėmis lygiaverčiai objektai.**

2 konkurso sąlygų priedas

**PASIŪLYMAS**

**DĖL 0,13 MWp saulės elektrinės įsigijimo**

**A dalis. techninė informacija ir informacija apie tiekėją**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame *svetainėje www.esinvesticijos.lt.*

2) konkurso sąlygose;

3) pirkimo dokumentų prieduose;

4) pirkimo dokumentų paaiškinimuose ir papildymuose.

Mes siūlome šias prekes ir paslaugas:

| **Eil. Nr.** | **Prekių/paslaugų/darbų pavadinimas** | **Kiekis** | **Mato****vnt.** |
| --- | --- | --- | --- |
| 1. | Saulės jėgainės 0,13 MWp įranga ir jos montavimas  | 1 | Vnt. |

Siūlomos prekės ir paslaugosvisiškai atitinka pirkimo dokumentuose nurodytus reikalavimus ir jų savybės tokios:

| **Eil.Nr.** | **Prekių techniniai rodikliai** | **Rodiklių reikšmės\*** |
| --- | --- | --- |
|  | Pasiūlymas atitinka visus reikalavimus nurodytus Techninėje užduotyje |
|  | **Keitiklis (inverteris)** |
|  | Veikimo temperatūra  |  |
|  | Veikimo sąlygos  |  |
|  | Aušinimo elementai |  |
|  | Nominali AC įtampa V |  |
|  | Nominalus dažnis Hz |  |
|  | Apsaugos klasė  |  |
|  | Maksimalus efektyvumas |  |
|  | Prie keitiklio jungiamu modulių grupių skaičius |  |
|  | Saugaus nuolatinės srovės atjungimo funkcija  |  |
|  | Apsaugos klasė IEC 62109-1/apsaugos nuo viršįtampių kategorija IEC62109-1 |  |
|  | Jungimo į tinklą atitikties standartai  |  |
|  | Kiti atitikties sertifikatai  |  |
|  | Bevielio arba tinklo interneto pajungimo galimybė |  |
|  | Garantija |  |
|  | Stebėsenos sistema internetu  |  |
|  | Saugumo parametras: išjungus keitiklį saulės elektrinės grandinėje įtampa turi neviršyti 52V  |  |
|  | **FV elektrinės saulės moduliai** |
|  | Puslaidininkio (fotovoltinės celes) tipas |  |
|  | Fotovoltinio modulio tipas |  |
|  | Laminavimo plėvelės tipas |  |
|  | Kraštų izoliacija terminiu padengimu (thermo-sealing) visu perimetru  |  |
|  | Galios tolerancija  |  |
|  | Veikimo temperatūra  |  |
|  | Kabelio tipas  |  |
|  | Jungties tipas  |  |
|  | Jungimo dėžutės atitikties sertifikatai |  |
|  | Jungimo dėžutės SAUGUMO ir atitikties sertifikatai |  |
|  | Modulio įtampa atjungus keitiklį |  |
|  | Sniego apkrova |  |
|  | Vėjo apkrova |  |
|  | Atitikties sertifikatai |  |
|  | Produkto efektyvumo garantinis laikotarpis |  |
|  | Produkto garantinis laikotarpis |  |
|  | **Saulės elektrinės tvirtinimo sistema** |
|  | Medžiaga  |  |
|  | Modulių montavimo kampas ir kryptis |  |
|  | Statika |  |
|  | Garantija  |  |
|  | Tvirtinimo sistemos įžeminimas |  |
|  | **Saulės elektrinės monitoringo elementai** |
|  | Elektros skaitikliai  |  |
|  | Fotovoltinės sistemos monitoringo programinė įranga |  |
|  | Pasiūlymas atitinka visus reikalavimus nurodytus Techninės užduoties „Saulės fotoelektrinės įrengimas“ skyriuje |  |

*\* Tiekėjai privalo užpildyti stulpelį „Rodiklių reikšmės“, nurodydami skaitmeninę parametro vertę. Kai neįmanoma nurodyti skaitmeninės parametro vertės, tiekėjas turi nurodyti, ar reikalavimas bus išpildytas (TAIP – reikalavimas bus išpildytas, NE – reikalavimas bus neišpildytas (PASIŪLYMAS TOLIAU NEVERTINAMAS))*

Pasiūlymų vertinime vertinamos skaitinės charakteristikos:

|  |  |  |
| --- | --- | --- |
| **Eil. Nr.** | **Vertinamos charakteristikos** | **Tiekėjo siūlomos charakteristikų reikšmės** |
| **1** | Sugedusios įrangos pakeitimo laikas (P2) | *Nurodoma reikšmė valandomis* |
| **2** | Fotoelektrinių modulių efektyvumo parametrai (P3) | *Efektyvymas po 10 metų:* |
| *Efektyvumas po 30 metų:* |
| *Techninė garantija: nurodoma mėnesiais* |
| **3** | Už sutarties vykdymą atsakingų darbuotojų patirtis (P4) | *P4p =*  |
| *T4dv =*  |
| **4** | Darbuotojams mokamas atlyginimas (P5) | *Nurodomas mažiausias darbuotojams mokamas atlyginimas per mėnesį eurais:**Tiekėjo kilmės šalyje mokamas minimalus atlyginimas per mėnesį eurais:**Tiekėjo kilmės šalis*:  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

2 Konkurso sąlygų priedas

(tęsinys)

**PASIŪLYMAS**

**DĖL 0,13 MWp saulės elektrinės įsigijimo**

**B dalis. Pasiūlymo kaina**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame *svetainėje www.esinvesticijos.lt.*

2) konkurso sąlygose;

3) pirkimo dokumentų prieduose;

4) pirkimo dokumentų paaiškinimuose ir papildymuose.

Mes siūlome šias prekes ir paslaugas:

| **Eil. Nr.** | **Prekių/paslaugų/darbų pavadinimas** | **Kiekis** | **Mato****vnt.**  | **Vieneto kaina,****Eur (be PVM)** | **Vieneto kaina,****Eur (su PVM)** |
| --- | --- | --- | --- | --- | --- |
| 1. | Saulės jėgainės 0,13 MWp įranga ir jos montavimas | 1 | Vnt. |  |  |
| Bendra pasiūlymo kaina: |  |

Pasiūlymo suma su PVM nurodyta žodžiais:

Siūlomos prekės ir paslaugosvisiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

3 konkurso sąlygų priedas

**Žemės sklypo IR Pastatų planas**

